USA juhitav koalitsioon ütles täna, et on alates 2014. aastast Iraagis ja Süürias võitluses äärmusrühmitusega Islamiriik (IS) tapnud õhurünnakutes tahtmatult üle 1300 rahuliku elaniku.
Koalitsiooni esitatud süütute ohvrite arv on märksa väiksem kui kahes riigis konflikti jälgivate vaatlejate oma.
«Koalitsioon tegi 2014. aasta augustist 2019. aasta aprillini 34 502 õhurünnakut,» seisis avalduses. Selle aja jooksul «tapeti koalitsiooni rünnakutes ettekavatsematult vähemalt 1302 tsiviilisikut».
Koalitsioon lisas, et uurib veel 111 väidetavat tsiviilisikute tapmist.
Kogu maailmas õhurünnakute tsiviiltagajärgi jälgiva vabaühenduse Airwars hinnangul on koalitsiooni õhulöökides surma saanud üle 7900 tsiviilelanikku.
Suurbritannias baseeruva Süüria Inimõiguste Vaatluskeskuse andmetel on ainuüksi Süürias surma saanud 3800 tsivilisti.